ჰაზალ ქაია

ლეილა ჰაზალ ქაია (დ.1 ოქტომბერი, 1990) თურქი მსახიობი, რომელიც ყველაზე ცნობილია მთავარი როლებით სერიალებში „სიყვარული და ვნება“ (2008–2010), „ფერიჰას საიდუმლო“ (2011–2012) და „ჩვენი ისტორია“ (2017–2019).

ჰაზალი თურქეთში ერთ-ერთი ყველაზე მაღალანაზღაურებადი მსახიობია. მან მიიღო არაერთი ჯილდო და იყო ერთადერთი თურქი ლაურეატი ლიბანის 2015 წლის დაჯილდოებაზე. სამსახიობო დებიუტი შედგა სერიალში ეპიზოდური როლით. პოპულარობა მოიპოვა ნიჰალ ზიაგილის როლით სერიალში სიყვარული და ვნება, რომელიც ეფუძნება ჰალიდ ზია უშაქლიგილის რომანს.

იგი განსაკუთრებით ცნობილია ფერიჰა სარაფოღლუს როლით სერიალში ფერიჰას სიზმარი (2011–2012), რისთვისაც მიიღო „საუკეთესო მსახიობის“. სერიალი თურქეთში ერთ-ერთი ყველაზე მაღალრეიტინგული იყო.
შემდეგ მან ითამაშა ფილიზ ელიბოლის როლი სერიალში ჩვენი ისტორია (2017–2019), რომელიც გადაღებულია სერიალ „უსირცხვილო“ს მიხედვით, და ამ როლისთვის მიიღო მაღალი შეფასებები „საუკეთესო მსახიობი“ ჯილდო.

ჰაზალი ასევე ასრულებს მთავარ როლს (ესრა / პერიდე) ისტორიულ-დრამატულ სერიალში „შუაღამე პერა პალასში“ (2022), რომლის პრემიერა შედგა ნეთფლიქს-ზე.
2019 წელს იგი დაქორწინდა მსახიობ ალი ათაი-ზე. წყვილს ორი შვილი ჰყავს.

ადრეული ცხოვრება
ჰაზალ ქაია დაიბადა კონიაში,თურქეთი. მან სწავლა დაიწყო გაზიოსმანფაშას დაწყებით სკოლაში და 2009 წელს დაამთავრა კერძო იტალიური საშუალო სკოლა.[1] შემდეგ ჩაირიცხა სტამბოლის ბილგის უნივერსიტეტ-ში უმაღლესი განათლების მისაღებად.
მისი მშობლები, რომლებიც ორივე იურისტები არიან, განქორწინდნენ, როდესაც ის 7 წლის იყო. ჰაზალი ძალიან პატარა ასაკიდანვე ჩაერთო ხელოვნებისა და მსახიობობის სფეროში — ბავშვობაში 7 წლის განმავლობაში სწავლობდა ბალეტსა და ვიოლინოზე დაკვრას. მოგვიანებით მას ჰქონდა ეპიზოდური როლი სერიალში , „სილა“
2008 წელს ჰაზალმა ითამაშა ნიჰალ ზიაგილის როლი სერიალში „სიყვარული და ვნება“, რომელიც დაფუძნებულია ჰალიდ ზია უშაქლიგილი-ის რომანზე. ამ პროექტში იგი მონაწილეობდა ქივანჩ თათლითუღ-თან და ბერენ საათ-თან ერთად.
მისი კინოდებიუტი შედგა 2011 წელს ფილმში , რომლის რეჟისორი იყო სელჩუკ აიდემირი.

ამავე პერიოდში ის იღებდა სამსახიობო გაკვეთილებს აილა ალგანისგან, შემდეგ კი შეუერთდა უმით ჩირაქ-ის თანამედროვე მსახიობობის ტექნიკის ვორქშოფს და უმითთანაც გადიოდა სწავლას.

კარიერული პროგრესი(2012-2016)
ჰაზალ ქაია-ს კარიერის გარდამტეხი ეტაპი დადგა, როდესაც მან ითამაშა მთავარი როლი — ფერიჰა ილმაზი — სერიალის „ფერიჰას სიზმარი“ (2011) პირველ ორ სეზონში. იგი ასრულებდა პორტირის ქალიშვილის როლს, რომელიც ორ განსხვავებულ ცხოვრებას შორის არის გაჭედილი და შეუყვარდება უნივერსიტეტის ყველაზე პოპულარული სტუდენტი, მდიდარი და მიმზიდველი ემირ სარაფოღლუ (ჩაღათაი ულუსოი). სერიალი თურქეთში ერთ-ერთი ყველაზე მაღალრეიტინგული გახდა და დიდი მოწონებაც დაიმსახურა.
შემდგომში, დედასთან — აიშეგულ ქაიასთან— ერთად, მან მონაწილეობა მიიღო „ბინგო“-ს რეკლამებში. 2012 წლის ბოლოს მან დატოვა ფერიჰას სიზმარი-ს მსახიობთა შემადგენლობა და ითამაშა ახალ სერიალში 1912, სადაც განასახიერა ემინეს პერსონაჟი.თუმცა, დაბალი რეიტინგების გამო სერიალი რამდენიმე სერიის შემდეგ დასრულდა. , .

შემდეგ, 2013 წელს, მან ითამაშა სერიალში „სიყვარული“, სადაც ასრულებდა აზრა ოზაქის — ჩოგბურთის მწვრთნელის, როლს. ეს სერიალიც 13 სერიის შემდეგ დასრულდა.
2015 წელს კი მან ითამაშა მთავარი როლი მარალ ერდემის სახით სერიალში „მარა:ჩემი საუკეთესო მოთხრობა“, სადაც მისი პარტნიორი იყო არას ბულუთ ინემლი.

ცნობილი მსახიობი (2017–დღემდე)
ერთწლიანი პაუზის შემდეგ ჰაზალ ქაიამ ითამაშა სერიალში „ჩვენი ისტორია“, რომელიც არის ამერიკული სერიალის უსირცხვილო-ს თურქული ადაპტაცია. ამ სერიალში ჰაზალი ასრულებს ფილიზ ელიბოლ აქტანის როლს — ახალგაზრდა გოგოს, რომელიც იძულებულია იზრუნოს ხუთ უმცროს და-ძმაზე მას შემდეგ, რაც დედამ დატოვა მათი ღარიბი ოჯახი. მისი პარტნიორი იყო ბურაქ დენიზი.

სერიალმა დადებითი შეფასებები მიიღო, ხოლო ჰაზალის შესრულება კრიტიკოსებმა განსაკუთრებით აღნიშნეს როგორც „გამორჩეული“. მან მიიღო არაერთი ჯილდო, და „საუკეთესო წყვილი“ს ჯილდო (ბურაქ დენიზ-თან ერთად). სერიალი სხვადასხვა ენაზეც გადაითარგმნა და ფართო საერთაშორისო აუდიტორიას მიაღწია.

2021 წლიდან ჰაზალი მთავარ როლს ასრულებს სერიალში „სტუმარი“, სადაც მისი პარტნიორები არიან ბურა გიულსო და ოზან დოლუნაი. აღნიშნული სერიალი წარმოადგენს იაპონური სერიალის ოაზისის ადაპტაციას.

ასევე, 2010 წლიდან პერიოდულად ჩნდება პოპულარული კრიმინალური სერიალის . ეპიზოდებსა და ფილმში, სადაც ასრულებს ბეჰზათის გარდაცვლილი ქალიშვილის — ბერნას — როლს.

პირადი ცხოვრება
ჰაზალ ქაია 2019 წლის 6 თებერვალს დაქორწინდა მსახიობ ალი ათაიზე. იმავე წელს მათ შეეძინათ ვაჟი, ხოლო 2023 წლის თებერვალში — ქალიშვილი.
2023 წლის აპრილში პროკურატურამ მოითხოვა ქაიასთვის ორი წლისა და ოთხი თვის თავისუფლების აღკვეთა ტვიტის გამო, რომელშიც, ბრალდების მიხედვით, მან შეურაცხყოფა მიაყენა თურქ სერჟანტს, რომელსაც 10 წლით პატიმრობა ჰქონდა მისჯილი იპეკ ერ-ის გაუპატიურების საქმეზე.

მედიაში
ჰაზალი თურქეთში ერთ-ერთი ყველაზე მაღალანაზღაურებადი მსახიობია.
2014 წელს ორგანიზაციამ იგი დაასახელა მსოფლიოს „ყველაზე გავლენიან ადამიანებს“ შორის და მიანიჭა საერთაშორისო წარმატების მედალი ხელოვნების კატეგორიაში.
არაბთა გაერთიანებულ საემიროებში მოქმედი არხების მიერ ჩატარებული გამოკითხვის მიხედვით, სადაც შეფასდა თურქული სერიალები და სპეციალური პროგრამები, ჰაზალმა დაიკავა მე-4 ადგილი ყველაზე საყვარელ თურქ ქალ მსახიობებს შორის.
2010 წლის აგვისტოდან 2015 წლის აგვისტომდე პერიოდში ჩატარებულ ოფიციალურ გამოკითხვებში, რომლებიც მოიცავდა 35 ქვეყანას, იგი მე-6 ადგილზე გავიდა ყველაზე პოპულარულ მსახიობებს შორის. ასევე, იგი იყო ერთადერთი თურქი ლაურეატი.
2011 წლის მაისიდან 2016 წლის მაისამდე მიღებული მონაცემების მიხედვით, ქაია კვლავ მე-6 ყველაზე პოპულარულ მსახიობად დასახელდა, ხოლო 2016 წლის მაისში მეხუთე ადგილზე გადაინაცვლა.